Stasys Ruzgaila

Stasys Ruzgaila (1922 m. gruodžio 22 d. Pelėkiuose, Darbėnų valsčius, Kretingos apskritis – 2019 m. sausio 15 d.) – Lietuvos pedagogas, krepšinio treneris, Kretingos rajono garbės pilietis.

 Biografija 
Užaugo Palangoje. Nuo 1931 m. mokėsi Palangos pradžios mokykloje, nuo 1934 m. gimnazijoje, 1939–1943 m. Šventosios Vytauto Didžiojo gimnazijos Palangos skyriuje. Susitikimas su Feliksu Kriaučiūnu ir Pranu Lubinu paskatino domėtis krepšiniu. Su kitais vaikinais subūrė Palangos krepšinio komandą „Švyturys“, kuri 1942–1944 m. buvo stipriausia Vakarų Lietuvoje.Stanislava Petraitienė. Trys dešimtys Stasio Ruzgailos krepšininkų // Švyturys, 2002-01-05. – 7 psl.

1943–1945 m. medžio apdirbėjas Palangos lentpjūvėje. 1945–1947 m. Kretingos apskrities sporto komiteto pirmininkas. 1947–1951 m. neakivaizdiniu būdu studijavo Vilniaus valstybiniame pedagoginiame institute. 1947–1967 m. Kretingos I-os vidurinės mokyklos fizinio lavinimo mokytojas.Ruzgaila Stanislovas. – Kas yra kas Klaipėdos apskrityje. – Kaunas: Neolitas, 2001. – 222–223 psl.

1967–1992 m. Kretingos sporto mokyklos krepšinio treneris, Pranciškonų vidurinės mokyklos kūno kultūros mokytojas.Algis Kuklys. Susitikimai: mūsų kraštiečiai. – Klaipėda: Druka, 2002. – 1–14 psl. Jo išugdyti Lietuvos krepšininkai: Gintaras Krapikas Olimpiečiai ir visa „Trimito“ komanda. – Sportas.info, 2011-08-16, Gintaras Einikis, Romanas Brazdauskis, Alvydas Pazdrazdis A. Pazdrazdis: „Dirbu krepšinio labui“ // Vakarų ekspresas, 2009-07-25, Vilmantas Matkevičius, treneris Algirdas Paulauskas.

Bendradarbiavo laikraščiuose „Sportas“, „Švyturys“, „Pajūrio naujienos“.

Nuo 2008 m. Kretingos sporto mokykla rengia tradicinius Lietuvos nusipelniusio krepšinio trenerio Stasio Ruzgailos vardo turnyrus.Pagrindinį vardinio turnyro apdovanojimą išsivežė kauniečiai // Pajūrio naujienos, 2008-01-04Audronė Puišienė. Kretingiškiai liko ketvirti // Pajūrio naujienos, 2009-01-06 Audronė Puišienė. Jaunieji krepšininkai pagerbė nusipelniusį trenerį // Pajūrio naujienos, 2010-01-05

 Įvertinimas 
 1980 m. Lietuvos trenerio ženklas
 1981 m. LTSR nusipelnęs treneris
 1989 m. Kretingos rajono garbės pilietis
 1992 m. Lietuvos nusipelnęs treneris
 2002 m. KKSD aukso medalis „Už nuopelnus Lietuvos sportui“ http://www.lse.lt/index.php?2833251051
 2003 m. medalis „FIBA Europe Eurobasket september 5-14 Sweden“
 2008 m. medalis „Už nuopelnus Lietuvos sportui“
 2008 m. Sporto garbės kryžius Nusipelniusiam krepšinio treneriui – Sporto garbės kryžius // Pajūrio naujienos, 2008-04-18

 Šaltiniai 

Kategorija:Lietuvos krepšinio treneriai
Kategorija:Kretingos garbės piliečiai